Tegin hommikul silmad  lahti ja kamandasin lapsolevuse üles, et lasteaed ootab  Tema krapsti püsti ja poti peale  Siis kukkus mind kamandama, et sina ka pane riidesse ja tule kaasa  Otsisime rühma ja ei teadnud, et see teisel korral on  Koha üles leidnud, andsime lapse üle, tutvustasime oma perekonda õpetajale, et see teaks, millised need omad on, kes seda last nüüd tooma-viima hakkavad, kui emmet ei ole ja tulin koju  Emme unustas avalduse tegemata, et tema ära olekul teised pereliikmed ta lapsega tegelevad,  loodan et ei tule pahandust  Tormi lehvitas meile rõõmsalt aknast järele ja ei mitte mingit probleemi, et me ta lasteaeda viisime ja maha jätsime sinna  Nii imelik on olla kodus üksi ilma lapseta  Koguaeg võpatan iga hääle peale ja siis tuleb meelde, et last ei ole ju kodus  Pesamuna läheb 12 ajal talle järele, siis saab kuulda kuidas Tormil lasteaias läks  Kingsepp helistas hommikul, et ärgu ma tulgu linna, ta toob ise mulle kingad koju ära esmaspäeval  Nii jääbki üks  linnareis jälle ära  Vahva on oodata külalist, vaatad teise pilguga oma elamist, olla koristamisel hoolikam jne  Tütar läks täna varahommikul Tartu linna kooli katsuma ja meie: vanavanemad ning onu peame neljapäevani ta lapsega ise hakkama saama  Nii me siis harjutame last lasteaeda, harjume ise olema lapseta kui laps lasteaias on  Peaksin oma vabadust hästi ära kasutama  Ilm aga on nii sombune, et mitte ei viitsi ennast välja vedada